Source: http://politeia.org.ro/stiri-revista-presei/revista-presei-7-ianuarie-judecata-nevinovatilor-monica-iacob-ridzi-relu-fenechiu-serban-bradisteanu-si-gheorge-coman/23148/
Timestamp: 2017-09-20 12:47:18+00:00

Document:
Revista presei – 7 ianuarie / Judecata “nevinovaţilor” : Monica Iacob Ridzi, Relu Fenechiu, Şerban Brădişteanu şi Gheorge Coman | PoliteiaWorld
Home » Stiri / Revista Presei	» Revista presei – 7 ianuarie / Judecata “nevinovaţilor” : Monica Iacob Ridzi, Relu Fenechiu, Şerban Brădişteanu şi Gheorge Coman
Revista presei – 7 ianuarie / Judecata “nevinovaţilor” : Monica Iacob Ridzi, Relu Fenechiu, Şerban Brădişteanu şi Gheorge Coman
07/01/2014 Autor theophyle Categorii: Stiri / Revista Presei
Bună dimineata intr-o zi de marti. Vremea vremea va fi caldă pentru această perioadă, chiar deosebit de caldă în vestul şi nord-vestul ţării, dar şi la deal şi munte, unde abaterile pozitive vor fi de 10…12 grade. Cerul va fi variabil cu înnorări în zonele joase de relief, unde local, mai ales dimineaţa şi noaptea va fi ceaţă, asociată izolat cu burniţă. Vântul va sufla slab până la moderat. Temperaturile maxime vor fi cuprinse, în general, între 3 şi 13 grade, iar cele minime vor avea valori de la -8 grade în depresiuni, până la 7 grade în Dealurile de Vest.
În Bucureşti, cerul va fi mai mult noros şi se va semnala ceaţă, iar trecător vor fi condiţii de burniţă, în special dimineaţa şi noaptea. Vântul va sufla slab. Temperatura maximă va fi de 5…7 grade, iar cea minimă se va situa în jurul valorii de 0 grade.
Curs valutar BNR valabil azi: 1 EURO = 4. 4947 RON; 1 USD = 3. 3009 RON; 1 EURO = 1. 3617 USD; Francul elvetian 3. 6507 RON. Gramul de aur 131.4383 RON.
Gabriela Vrânceanu Firea Pandele, vârful de lance al destrămării USL. Senatorul PSD Gabriela Vrânceanu Firea s-a transformat în cel mai vehement critic al PNL, mânată de conflictul personal cu liberalul Marian Petrache. Plecând de la afirmaţiile care anunţă divorţul USL, „Adevărul“ vă prezintă harta completă a judeţelor în care PSD şi PNL au lăsat alianţa doar pe pliantele electorale şi au căutat să-şi formeze o altă majoritate. Alianţa USL, luată judeţ cu judeţ, se destramă pe zi ce trece. Ultimul scandal a răbufnit după ce Gabriela Vrânceanu Firea, preşedintele PSD Ilfov, care nu se înţelege nici în ruptul capului cu liberalul Marian Petrache, şeful CJ Ilfov, a cerut un pact de neagresiune între cele două partide pe plan local. „În acest moment, la Ilfov, USL nu mai există, deoarece PNL preferă să conducă la nivel local împreună cu PDL. Avem un vicepreşedinte de Consiliu Judeţean din partea PDL, ceea ce este inadmisibil, pentru că protocolul USL la nivel naţional interzice colaborarea de acest tip la nivel local“, a clamat Firea. Însă Gabriela Firea a uitat că, în vara anului trecut, consilierii PSD au votat revocarea din funcţie a vicepreşedintelui CJ Cristina Manicea, membru PNL, ca şi Petrache. La Botoşani, USL nu a rezistat nici patru luni de zile după câştigarea alegerilor. Conflictul a izbucnit între preşedintele liberal al Consiliului Judeţean, Florin Ţurcanu, şi primarul social-democrat al municipiului Botoşani, Ovidiu Portariuc. După ce consilierii locali PNL au respins o serie de proiecte propuse de primarul Ovidiu Portariuc, social-democratii i-au acuzat pe liberalii de trădare. În ultima lună a lui 2013, şeful PSD Botoşani, Andrei Dolineaschi, anunţa: „Să fim bine înţeleşi : domnul Ţurcanu a făcut alianţă cu PDL. În Consiliul Judeţean a dat mâna cu PDL“. Imediat după sărbători, Ţurcanu a cerut organizarea unui nou congres al USL, care să-i revalideze candidatura lui Crin Antonescu la prezidenţiale, însă la centru, lucrurile par a se fi calmat. „Domnul Antonescu mi-a spus că nu susţine propunerea domnului Ţurcanu. Nu ştiaţi cine e Ţurcanu dacă nu vorbea“, a spus Ponta, după prima şedinţă a PSD din acest an. Integral aduce Adevarul
Ponta: Singurul adversar al lui Crin Antonescu pentru Preşedinţie este Crin Antonescu. Singurul adversar al lui Crin Antonescu pentru alegerile prezidenţiale este chiar acesta, a afirmat premierul Victor Ponta, susţinând că nu există în prezent un alt nume de candidat din partea USL. “Sper să nu se supere Crin dacă spun asta: eu cred că singurul adversar al lui Crin Antonescu este Crin Antonescu, că altfel nu are cum să piardă”, a spus Ponta la România TV, potrivit Mediafax. Întrebat dacă, ipotetic, USL “se rupe” până la alegerile prezidenţiale, cine crede că va fi candidatul PSD pentru Preşedinţie, Ponta a răspuns: “Mi-aş dori să nu fiu eu !”, argumentând că are un proiect ca prim-ministru pe care vrea să îl îndeplinească. În ceea ce priveşte principalul contracandidat al USL la Preşedinţie, Ponta l-a indicat pe Cătălin Predoiu de la PDL, spunând că ceilalţi sunt nişte “caricaturi” fără nicio valoare electorală. Integral la B1TV
Cu noi taxe și impozite, 2014 va fi anul scumpirilor. Dacă Guvernul vrea, nu mai contează ce își dorește populația. Lucru care se aplică anul acesta și în ceea ce privește creșterea prețurilor, umflate de taxe și de impozite. La cinci ani de la declanșarea crizei economice, țara noastră continuă să se zbată în neputință. În incapacitatea de a reporni economia pe baze sustenabile, care să permită și sectorului privat să se dezvolte, și bugetului de stat să nu mai lucreze pe deficit. Neputință care se observă cu ochiul liber și în datele macro: după o creștere a PIB de circa 3% în 2013 (cu sprijinul larg al agriculturii), anul acesta ne așteptăm la o majorare de doar 2%. Un lucru bătut în cuie pentru anul viitor este cel legat de scumpiri. Inclusiv prognozele indică acest fapt; după un nivel al inflației de aproximativ 1,8% în 2013, prognoza oficială ia în calcul un nivel de 3% anul acesta. De unde vin creşterile de preţuri? Întrebarea este importantă, în condițiile în care consumul nu este preconizat să crească prea mult, dată fiind situația din zona creditării bancare (care mai are de „aruncat“ o serie de credite neperformante) și încrederea redusă a oamenilor în economie. Nici consumul de stat nu se simte foarte bine, urmând un nou an de vârf la plata datoriilor către instituțiile internaționale și existând constrângeri dure legate de deficit. Teoretic, am putea spune că nu e cazul să vorbim de scumpiri. Numai că guvernul Ponta a decis să ne „ajute“ în „lupta împotriva deflației“. Trecem peste aberațiile legate de deflația care ne amenință și ne uităm direct la ce au decis finanțiștii Guvernului. În primul rând, acciza suplimentară pentru carburanți, în cuantum de 7 eurocenți pe litru. Plus TVA. Departe de a putea fi justificată prin „lupta contra deflației“, măsura e menită să adune sume suplimentare la buget, astfel încât să ne încadrăm în ținta adoptată în acrodul cu FMI. Evident, problema cu FMI nu a ieșit la iveală decât atunci când președintele Băsescu a refuzat să aprobe bugetul pe 2014, iar premierul Victor Ponta a declarat că va trebui să renegociem cu FMI pentru a vedea dacă acceptă amânarea sau renunțarea la acciză. Integral aduce Capital
Adrian Năstase, din nou după gratii. După un an de libertate, fostul premier Adrian Năstase s-a întors după gratii, condamnat defintiv de instanţa supremă pentru fapte de corupţie şi şantaj în dosarul Zambaccian. Sentinţa a fost de patru ani de închisoare, însă Adrian Năstase ar putea fi eliberat condiţionat după opt luni, în primul rând din cauza vârstei, dar şi pentru că a executat deja nouă luni într-un alt dosar – Trofeul Calităţii. „Mă aşteptam la orice”, a spus Adrian Năstase după sentinţă, recunoscând totodată că nu era pregătit pentru o nouă pedeapsă. O decizie „îngrozitoare (…), extrem, extrem de injustă, o răzbunare murdară. Ce pot să spun mai mult?”, a spus fostul premier, în ultima declaraţie înainte de a fi luat în custodie de poliţie pentru a fi încarcerat. Pronunţarea a fost aşteptată de familia Năstase la reşedinţa din strada Zambaccian. Completul de cinci judecători a decis să o condamne la trei ani de închisoare cu suspendare şi pe Dana Năstase, găsită vinovată pentru participare la fapta de corupţie a soţului său. În cei trei ani, Dana Năstase este obligată să se prezinte regulat la Poliţie şi să anunţe ori de câte ori are intenţia să îşi schimbe domiciliul sau să părăsească ţara. În acelaşi dosar a fost condamnată şi Irina Jianu, fosta şefă a Inspectoratului de Stat în Construcţii, cea care l-a mituit pe Adrian Năstase pentru a o menţine în funcţie. În cazul său, pedeapsa este de patru ani de închisoare cu executare. Instanţa a mai decis să îi confişte lui Adrian Năstase suma pe care a primit-o ca mită de la Irina Jianu, aproximativ 400.000 de euro. Sentinţa a fost pronunţată de toţi cei cinci judecători ai Înaltei Curţi de Casaţie şi Justiţie, care au votat pentru condamnarea inculpaţilor din dosar. „Noi nu ne aşteptam la o astfel de pedeapsă, noi am susţinut vinovăţia, e o pedeapsă grea, complicată. Adrian Năstase va trece și prin această grea încercare, pentru că e foarte dificil pentru el să se reîntoarcă în penitenciar”, a spus la rândul său avocatul apărării, Ion Cazacu. Integral aduce DIGI24
Jaful de la CFR. CFR Călători, înglodată în datorii de zeci de milioane de euro. După ce a încheiat 2012 cu pierderi de un miliard de lei, CFR Călători SA se află, în momentul de faţă, într-o situaţie extrem de critică, din cauza unor datorii imense către diverse fi rme private. Furnizorul de motorină poate cere în orice moment insolvenţa companiei, pentru o datorie de 20 de milioane de euro.Valentin Dorobanțu, actualul director al CFR Călători, recunoaște datoriile. Ultimul control realizat la CFR Călători SA, la sfârşitul anului trecut, de către inspectorii Corpului de Control al ministrului Transporturilor, a scos la iveală situaţia dezastruoasă a companiei. După ce societatea a încheiat anul 2012 cu pierderi de un miliard de lei şi datorii de 1,67 miliarde de lei, inspectorii au descoperit că CFR Călători se află, în momentul de faţă, “într-o situaţie critică, deoarece furnizorul de motorină, SC Oscar Downstream SRL, poate cere în orice moment insolvenţa companiei”.Achiziţii păguboase. Inspectorii susţin în raportul lor că situaţia economică dezastruoasă a fost cauzată de o serie de achiziţii dubioase şi de o serie de contracte ce au adus companiei prejudicii de zeci de milioane de euro. Inspectorii exemplifică cu contracte de achiziţii de carburant, de reparaţii a vagoanelor şi de achiziţii de vagoane ce aveau componente din azbest.Penalităţi zilnice. Cel mai presant contract care poate arunca SNTFC CFR Călători în haos este cel încheiat cu firma Oscar Downstream SRL. În perioada supusă controlului inspectorilor, 1 ianuarie 2012 – 30 septembrie 2013, CFR Că lători SA a organizat şase licitaţii pentru cumpărarea a 106.000 de tone de motorină, la care nu s-a prezentat nicio firmă, din cauza unor clauze defavorabile din caietul de sarcini. În momentul în care CFR Călători a renunţat la respectivele clauze, compania de stat a încheiat 11 contracte prin negociere directă, cu un singur furnizor, SC Oscar Downstream SRL, care a fost singurul ofertant.Integral aduce EVZ.
Dosarul de corupţie Transformatorul se apropie de final. Relu Fenechiu condamnat pe fond la cinci ani cu executare. Dosarul în care fostul ministru Relu Fenechiu este judeat la Curtea Supremă are un nou termen, marţi 7 ianuarie. Cauza de corupţie în care Fenechiu este acuzat că a trucat câteva zeci de licitaţii publice se apropie de final. Pe fond Fenechiu a fost condamnat la cinci ani de închisoare cu executare, acesta marcând şi o premieră în România, condamnarea unui ministru în funcţie. Acum dosarul lui Relu Fenechiu este judecat de un complet de cinci judecători de la Curtea Supremă, complet condus chiar de preşedinta intanţei, Livia Doina Stanciu. Decizia acestui complet va fi definitivă, astfel că la finalul procesului Fenechiu va afla dacă intră sau nu în puşcărie. În 28 iunie 2012, Fenechiu a fost trimis în judecată de DNA, alături de trei foşti directori ai Sucursalei de Întreţinere si Servicii Energetice Electrice (SISEE) Moldova. Fenechiu şi ceilalţi învinuţi sunt acuzaţi de complicitate la abuz în serviciu în formă calificată şi continuată (39 acte materiale) şi complicitate la abuz în serviciu contra intereselor publice. DNA a trimis dosarul în judecată la Înalta Curte de Casaţie şi Justiţie. Procurorii susţin că firmele lui Relu Fenechiu (SC La Rocca SRL, Fene Grup SA) ar fi cumpărat cu 20 de miliarde de lei vechi zeci de trasformatoare, pe care le-ar fi revândut la suprapreţ societăţii Electrica Moldova. n rechizitoriu, procurorii susţin că, în perioda 2002 – 2005, SC SISSE SA a achiziţionat echipamente pentru sistemul energetic (transformatoare de putere, întrerupătoare, etc) de la cele 4 firme din cadrul grupului „FENE”: SC LA ROCCA SRL, SC TEHNOROM SRL, SC FENE GRUP SA şi SC EURO PLUS SRL. Integral aduce Gandul.
Victor Ponta, despre Adrian Nastase: E condamnat politic, un caz comparabil cu Iulia Timoshenko. Premierul Victor Ponta a afirmat luni seara ca Adrian Nastase este o victima a regimului Traian Basescu fiind vorba despre un “condamnat politic” si un caz similar cu cel al fostului premier ucrainean Iulia Timoshenko.”Este un condamnat politic”, a spus Victor Ponta, invitat la Romania TV, precizand ca exprima aceeasi pozitie inca din 2005. Acesta a acuzat un “regim politic abuziv” care a inceput in 2005 iar principalii sai “colaboratori” au fost Monica Macovei si Daniel Morar, care au “instituit acest sistem prin dosare penale”. “Il consider o victima a regimului Basescu”, a continuat Victor Ponta, adaugand ca Adrian Nastase a fost “cel mai bun prim ministru si cel mai puternic adversar al lui Traian Basescu”, fiind vorba de un “caz comparabil cu Iulia Timoshenko”. Seful Executivului a sustinut insa ca “in mare parte justitia e independenta” si ca el nu vorbeste de “nume de judecatori” sau de dosare. “Adrian Nastase, care ne-a bagat in UE si in NATO, in inchisoare, Basescu, care ne injura si ne scoate din Europa, e in continuare la Cotroceni”, a continuat Victor Ponta, sustinand ca nici Relu Fenechiu nu ar fi fost condamnat niciodata daca nu ar fi fost ministru PSD. Ponta a amintit si de incercarile de a i se face lui insusi dosare penale, pentru cazurile Rovinari si Turceni, pentru raliuri, pentru plagiat, iar Basescu ar incerca acum sa-i faca dosar pentru Rompetrol, fapte la care se astepta. “Mai multa determinare, pentru ca acest regim trebuie sa se termine”, a solicitat el, sustinand ca nu exista persoane condamnate din randul fostilor ministri PDL. Integral Aduce HotNews
Judecătorul Adrian Bordea este noul preşedinte al Consiliului Superior al Magistraturii (CSM). El a fost ales în această funcţie cu 14 voturi “pentru” din totalul de 19 membri CSM. Citeşte şi: Candidatul Bordea la şefia CSM are un proiect de management care poate subordona Justiţia. Vezi unde sunt capcanele.Adrian Bordea a fost şi singurul candidat la funcţia de preşedinte al CSM. Aşa ar fi decis Secţia de judecători a CSM, după cum a anunţat Bordea înainte de a-şi prezenta proiectul de management. Se poate înţelege că secţia de judecători a CSM ar fi interzis alte candidaturi, aşa cum s-a întâmplat anul trecut. Este legală interdicţia de a candida, pe care pare a o impune o secţie de CSM? Atunci, Secţia de judecători a interzis, prin vot majoritar, ca judecătorii să candideze pentru funcţia de vicepreşedinte, considerând că un judecător NU poate fi vicepreşedinte CSM , ci DOAR preşedinte, dar această funcţie fusese câştigată cu vot majoritar de procurorul Oana Schmidt Hăineală. Mai mult, secţia de judecători a hotărât să ceară revocarea proaspătului preşedinte ale, procurorul Hăineală. Surpriză, însă, de interdicţia din 2013 nu au ţinut cont judecătorii Alina Ghica şi Cristi Dănileţ, motiv pentru care procurorul Oana Schmidt Hăineală a rămas preşedintele CSM. Drept pedeapsă, cei doi judecători au fost suspendaţi din CSM şi chiar excluşi prin adunări generale nelegale. Ulterior, Curtea Constituţională i-a repus în drepturi, însă între timp vicepreşedinte a fost ales judecătorul Adrian Bordea, care ieri a candidat la funcţia de preşedinte şi a câştigat Adrian Bordea, prin limbajul (de lemn) din programul său de management şi atitudine pare a fi exponentul vechilor practici deoarece a câştigat, între altele, cu eliminarea legislaţiei care impune susţinerea examenelor de promovare pe funcţii în faţa plenului CSM, de 19 membri. În locul Plenului CSM, examenele, în varianta Bordea, vor fi organizate de cele două secţii ale instituţiei ( secţia de judecători şi secţia de procurori) ceea ce favorizează corupţia inclusiv în cadrul CSM, aşa cum de altfel s-a mai întâmplat în trecut. Integral aduce Romania Libera
Benzina, ţigările şi gazele se scumpesc. Rămân pe loc preţurile la alimente şi euro. Dobânzile scad. Creditele în lei vor continua să se ieftinească în condiţiile în care BNR este aşteptată să reducă dobânda-cheie până la 3,5% pe an. Benzina, ţigările, gazele şi călătoriile cu metroul vor suferi majorări de preţ anul acesta, arată estimările ZF, bazate pe calcule proprii sau pe prognoze ale jucătorilor din piaţă. ZF a analizat preţurile pentru zece bunuri şi servicii în 2013 realizând şi o estimare a evoluţiei acestora în 2014. Au fost luate în calcul preţurile la benzină (pentru care se aşteaptă o creştere de preţ de maximum 3% anul acesta), călătoria cu metroul (creştere de maximum 33%), ţigări (creştere de maximum 10%), pâine (stagnare), lapte (stagnare), carne (stagnare), dobânzile la credite (scă­dere), energie (stagnare), gaze (creştere de 9%), călătorie cu trenul (stagnare).Toţi ochii sunt aţintiţi asupra preţului la benzină, care ar putea să fie mai scumpă cu 2,5%- 3% la finalul acestui an dacă se vor aplica măsurile fiscale anunţate şi ţinând cont de prognozele privind barilul de petrol. În domeniul utilităţilor, 2014 va aduce o creştere de 9% a preţurilor la gazele naturale pentru clien­ţii casnici dacă se va respecta calendarul de liberalizare anunţat. Integral in ZF
A. Nastase a cazut. Dar sistemul a ramas. Cel mai important nu este ca Adrian Nastase s-a intors dupa gratii. Este mai important ca a fost condamnat pentru coruptie pura – luare de mita in forma continuata. Este un verdict care condamna un intreg mod de a face politica, un sistem intreg personificat de cel mai reprezentativ exponent al sau, este condamnata implicit intreaga epoca teribila Nastase. Este extrem de important semnalul pe care il da Inalta Curte printr-o decizie in unanimitate. Toti cei cinci judecatori ai completului ICCJ l-au gasit vinovat pe fostul premier. Magistratii acestia admirabili, Ionut Matei (presedinte), Ioana Bogdan, Cristina Rotaru, Agela Dragne, Luminita Zglimbea, au ramas de neclintit in fata ofensivei furibunde declansata de PSD impotriva justitiei si au transmis un mesaj de maxima intoleranta la coruptie. Inalta Curte a transmis din nou societatii si politicului ca nu poate fi incalecata. Ca acest bastion al dreptatii ramane intangibil, cel putin in urmatorii trei ani, cat timp instanta suprema va fi condusa de tandemul Livia Stanciu – Ionut Matei. Este un semnal teribil pentru toti cei care isi asteapta sentintele, in frunte cu Relu Fenechiu, Tudor Chiuariu, Dan Voiculescu si Liviu Dragnea. Ar trebui sa fie un semnal inhibitoriu pentru cei care se cred, asemeni lui Adrian Nastase, intagibili. Nu este de ignorat nici suma mare, aproape jumatate de milion de euro, pe care Adrian Nastase trebuie sa o plateasca. Este semnalul ca prada nu poate fi pastrata. Dar ma tem ca vestile bune se opresc aici. Integral in Ziare.com
La Mulţi Ani de Sfântul Ioan Botezătorul! 2 milioane de români îşi serbează onomastica. 7 ianuarie marchează o nouă zi de sărbătoare pentru creştinii ortodocşi: ei îl onorează pe Sfântul Ioan Botezătorul, unul dintre cei mai populari sfinţi ai ortodoxiei. Peste 2 milioane de români poartă numele celui care cel care l-a botezat pe Isus Hristos în Iordan. Potrivit statisticilor Direcţiei pentru Evidenţa Persoanelor şi Administrarea Bazelor de Date din cadrul Ministerului Afacerilor Interne, 1.951.971 cetăţeni români, respectiv 1.420.774 bărbaţi şi 531.197 femei poartă numele Sfântului Proroc Ioan Botezătorul.Din totalul româncelor, 371.486 poartă numele Ioana, alte 141.000 de femei pe cel de Ionela, 11.290 se numesc Nela, iar 6726 poartă numele Ionelia. Conform direcţiei de specialitate a Ministerului Afacerilor Interne, dintre bărbaţii ce îşi aniversează onomastica cu ocazia Sărbătorii Sfântului Ioan Botezătorul, 411.149 poartă numele Ion, 514.865 pe cel de Ioan, iar peste 320.000 se numesc Ionuţ. Acestora li se adaugă aproximativ 145.000 de români ce poartă numele Ionel, precum şi cei peste 26.000 de bărbaţi ce se numesc Nelu sau Ionică. Integral aduce Digi-24
La multi ani si o zi buna!
80 Raspunsuri la Revista presei – 7 ianuarie / Judecata “nevinovaţilor” : Monica Iacob Ridzi, Relu Fenechiu, Şerban Brădişteanu şi Gheorge Coman
Cedric07/01/2014 at 08:51
LA MULTI ANI , dragule Theophyle!
Iti doresc sanatate tie si familiei, sa ai parte de bucurii si satisfactii pe toate planurile, unele sa le putem impartasi cu totii pe blogul acesta- un colt de Romanie autentica pentru care eu iti sunt recunoscator.
theophyle07/01/2014 at 08:54
Multumesc mult Cedric,
sa speram ca o sa ne mai bucuram anul asta impreuna 🙂
Tzepelica07/01/2014 at 08:54
Ieri am avut o zi fasta.
Azi urmeaza Relu ? 🙂
theophyle07/01/2014 at 08:57
da timi, pe asta tare as vrea sa-l vad dupa gratii plangand dupa mamitzica lui!
Tzepelica07/01/2014 at 09:02
Tot “dosar politic”, nu ?
El n–a facut decat sa vopseasca niste transformatoare vechi (luate de la niste bruneti achizitori de fier vechi) si sa le vanda ca noi, la Electrica.
Base e de vina. 🙂
theophyle07/01/2014 at 09:06
toti sunt prigoniti. Nimeni bre nu-i intreaba de unde masa au facut astia averi colosale in 10 ani? Mama lor de derbedei la zid ii puneam,
Tzepelica07/01/2014 at 08:57
Si multi ani, cu sanatate, gazdei !
Sa i se implineasca toate dorintele ! 🙂
theophyle07/01/2014 at 09:01
Multumesc timi,
sanatate sa fie ca restul le vom duce cum le-am dus si pana astazi!
Luminita07/01/2014 at 15:21
Sa ne traiasca Multi Ani gazdoaia si la restul musai sa pui si (macar) un dram de noroc daca nu cu carul. O sa ai (avem) nevoie anul acesta fiindca ne asteapta timpuri ….. cacacioase cu bizonii astia ce devin din ce in ce mai agresivi, mai iresponsabili, mai capabili de orisice monstruozitate
theophyle07/01/2014 at 15:26
Multumesc Lumi 😆
arrletty07/01/2014 at 09:06
theophyle07/01/2014 at 09:07
Multumesc arrletty 🙂
Sare'n Ochi07/01/2014 at 09:15
Ani buni si-o zi vesela Ionilor si Ioanelor! (cu toate diminutivele si derivatele)!
theophyle07/01/2014 at 09:25
mar07/01/2014 at 09:17
Multa sanatate, prosperitate si indeplinira tuturor dorintelor 🙂
observator 207/01/2014 at 09:19
Noi avem mai mult curaj decât liberalii. Şi când a fost vorba de Relu Fenechiu (fost ministru liberal al Transporturilor, condamnat în primă instanţă la cinci ani de închisoare-n.r.) mai mult l-am apărat eu decât l-au apărat colegii lui. Este o chestiune de cultură organizațională”, a afirmat Ponta.
Gura păcătosului adevăr grăiește. Să aperi infractorii condamnați în fața opiniei publice face parte din cultura organizațională a grupurilor infracționale.
Hotărât lucru, Ponta insultă și calomniază justiția, face propagandă împotriva hotărârilor judecătorești ceea ce l-ar recomanda pentru o urgentă perioadă de reeducare.
http://www.criterii.ro/index.php/en/national/8329-ponta-are-mai-multa-nevoie-de-reeducare-prin-inchisoare-chiar-decat-nastase
Tzepelica07/01/2014 at 09:33
PSD, partidul comunistilor, securistilor si al beizadelelor/rubedeniilor/tovarasilor de talharii, e doar o organizatie infractionala de tip mafiot.
Care a reusit sa puna pe butuci o intreaga economie.
Evident ca au si o “cultura organizationala”. 🙂
arrletty07/01/2014 at 11:09
ce au astia cu comunismul ? absolut nimic (nu-s fana kommy, never ever), mafie erau si inainte,acum s-au facut supermafie, Asa, mai a la Dimbovita, ca mafiosii adevarati mai au oaresce onoare – ceea nu e cazul pe la ai nostri ca brazii
Tzepelica07/01/2014 at 09:23
Tot azi e la rand si Necolaiciuc (CFR).
Nu-l vad, insa, pe omul de afaceri “de succes” Cristian Burci, unul din principalii profitori.
Probabil ca e sub umbrela “sistemului”, in continuare.
“Burci, “favoritul” lui Necolaiciuc
Cristian Burci, unul dintre apropiatii lui Miron Mitrea, a fost beneficiarul mai multor contracte incheiate cu CFR in perioada lui Necolaiciuc. In 2001, Burci a pus bazele firmei ServTrans Invest, creata special pentru a face concurenta serviciilor de transport feroviar ale CFR Marfa. Potrivit procurorilor DNA, Servtrans a primit de la CFR, cu titlu gratuit, zece locomotive si 150 de vagoane noi. Bunurile respective ar fi fost cumparate de CFR cu credit extern. O alta firma a lui Burci, Carpat Cargo, specializata pe recuperarea de creante, a incheiat contracte cu CFR in valoare de sute de miliarde de lei vechi. Contractele incheiate de compania feroviara cu ambele firme au intrat in atentia DNA. O alta afacere dintre Burci si CFR a fost aceea prin care firma Protan a primit contractul de erbicidare a caii ferate pentru suma de 600 miliarde lei vechi. Interesant este faptul ca, in urma cu un an, fostul sef al SRI Radu Timfte a recunoscut pentru Romania libera ca Burci este protejat de generali SIE.”
theophyle07/01/2014 at 09:27
uite asa s-au facut si se fac averile in Romania
Tzepelica07/01/2014 at 09:38
Adica asa s-au scurs/se scurg banii nostri in buzunarele lor.
Noi ramanem batand din buze si ei se bat in Top 300. 🙁
brindusa frunza07/01/2014 at 09:25
La multi ani, sanatate si belsug celor isi serbeaza astazi onomastica!
PS. Astazi este marti si pentru un alt fiu al sistemului-M.Necolaiciuc! 🙂
http://www.evz.ro/detalii/stiri/instanta-se-pronunta-azi-in-dosarul-lui-mihai-necolaiciuc-1075550.html
Diana07/01/2014 at 09:28
Buna dimineata si la multi ani 🙂
Ma bucur de fiecare zi in care citesc si comentez aici.
theophyle07/01/2014 at 09:34
Multumesc Diana,
si eu ma bucur 🙂
clemycali07/01/2014 at 09:31
Buna dimineata si la multi ani theophyle!
theophyle07/01/2014 at 09:33
intamplator07/01/2014 at 09:34
La Multi Ani Theo,
theophyle07/01/2014 at 09:43
miki07/01/2014 at 09:34
La multi ani gazdei si tuturor sarbatoritilor zilei!
theophyle07/01/2014 at 09:42
Buma miki,
zigzag07/01/2014 at 09:41
La multi ani Theophyle , multe bucurii , sanatate si putere de lupta ! 🙂
Mircea Rusu07/01/2014 at 09:43
La multi ani sarbatoritilor de astazi! Ani de viata, plini de sanatate si de bucurii!
La multi ani si celor aflati in instante, fie ca asteapta astazi verdictele, fie ca au doar o sedinta de judecata. Stiti voi de care ani le doresc lor…
theophyle07/01/2014 at 09:53
imi plac urarile – sunt potrivite!
Cedric07/01/2014 at 09:45
Un articol exceptional al Sorinei Matei:
http://sorinamatei.blogspot.fr/2014/01/adrian-nastase-adevarurile-unei.html
theophyle07/01/2014 at 09:52
Pentru interesati – Ştiri Externe: 7 ianuarie 2014 / UE: expulzarea cetăţenilor care nu au loc de muncă, după 3 luni
mircea07/01/2014 at 09:58
daca as fi macar ptr. o clipa regina angliei …as conferi lui Theophyle titlul nobiliar de Lord pentru merite deosebite in serviciul patriei, cu blazonul… sabia dreptatii. 😆
dar cum nu sunt,spun simplu…Sire,la multi ani ! 🙂
eu nu sunt de acord cu pedeapsa primita de bombonel.As fi preferat ca sa fie invers,el cu suspendare si ea cu executare.Nu odata s-a dovedit in istorie ca in familiile inalt demnitarilor “ea” este capul rautatilor 😆
-dragu meu,vezi ca Ioneasca a ajuns deja la a 7-a vila.Da sa vezi ce are inauntru…jale nu alta,tablouri portelanuri,marmora..pai ce naiba esti Tu Insusi,nu te compari tu cu …
-bine draga ..dar acu..si cu cornu ..si cu ouale…stii e mai greu
-lasa-ma-n pace.Si georgeasca are 3 blanuri de nurca si manusi incrustate cu diamante,se fataie toata ziua cu astea prin fata termopanelor chiar daca sunt 30 de grade afara…si ce masini are…pai ce naiba
-bine tu,ma gandesc mai tarziu ca acum am…
-ce mai tarziu ! n-ai vazut-o pe popeasca ? serveste invitatii in salonul de matase chinezeasca cu icre negre chiar din delta cu care te lauzi…in ce crezi…chiar in serviciul de portelan aurit pe care am pus eu ochii si i-am dat ordin ambasadorului sa mi-l cumpere la orice pret dar i l-a dat nesimtitei aleia.Ia ocupa-te de consulul asta ca prea si-a luat nasul la purtare.Si vezi si de aia de la constructii ca ne ploua in casa.Ce naiba esti Tu Insusi …sau ce.. 😆
theophyle07/01/2014 at 10:01
Salut sir Mircea,
avand in vedere ca sunt republican convins nu cred ca as accepta titlul, restul urarilor cu multa si mare placere. Multumesc!
mircea07/01/2014 at 10:04
amos07/01/2014 at 10:14
La multi ani, Theophyle, si toate cele bune !
La multi ani pentru toti cei ce isi serbeaza ziua onomastica astazi !
theophyle07/01/2014 at 10:15
theophyle07/01/2014 at 10:18
pentru interesati – Ioan “Botezătorul” între istorie şi tradiţie
luci07/01/2014 at 10:23
Sa va dea Dumnezeu sanatate, putere de munca si sa va rasplateasca aducerea luminii adevarului in mintile si sufletele cititorilor, cu multe, multe bucurii si impliniri!
La multi ani tuturor sarbatoritilor, comentatorilor si cititorilor!
theophyle07/01/2014 at 10:23
multumesc mult pentru urarile de bine!
geo07/01/2014 at 10:48
theophyle07/01/2014 at 10:52
multumesc Geo 🙂
theophyle07/01/2014 at 11:06
http://adevarul.ro/news/politica/usl-organizeaza-esec-1_52ca5605c7b855ff563e7451/index.html
brindusa frunza07/01/2014 at 12:43
Foarte Sensi Blu descrierea, Mircea!
Aditza a avut ca speta un apetit pentru fetele lu’ tata(ministru), numai bietu’ Petrica Roman a avut esece!:P
brindusa frunza07/01/2014 at 12:54
http://www.bizlawyer.ro/stiri/juridice/basescu-declaratiile-lui-ponta-la-adresa-justitiei-aduc-grave-prejudicii-romaniei
Astept si eu cateva declaratii ale Justitiei la adresa PM VVP!
theophyle07/01/2014 at 12:59
Acum ca s-a schimbat managementul o sa fie mai greu 🙁
DanSu07/01/2014 at 12:57
Si la multi ani gazdei si tuturor si mai ales gazdei…
O idee de promovare a produselor de firma:
http://senior.suhanea.ro/wp-content/uploads/2014/01/Fulare_gratii.jpg
Buna DanSu 🙂
Multumesc! Ai intrat si tu in afecerile cu moda?
DanSu07/01/2014 at 13:00
Ma gandesc… e o oportunitate… 😆
Cedric07/01/2014 at 12:59
Declaratia lui Ponta de la deschiderea sedintei de guvern de azi arata clar ca e un bolnav psihic irecuperabil. A repetat obrazniciile si acuzele infecte la adresa “regimului Basescu” care trebuie doborit, degeaba i s-a atras atentia ca a facut declaratii deplasate la adresa justitiei, are o singura idee fixa: Basescu e de vina de toate relele. S-a laudat cu cresterea economiei, cu inflatia scazuta care nu afecteaza cresterile de pensii si salarii, cu recordurile in agricultura etc. Nu mai repet tot,ca ma apuca dracii inca odata!
geo07/01/2014 at 13:22
Premierul Victor Ponta i-a răspuns, marţi, înaintea şedinţei de Guvern, preşedintelui Traian Băsescu, după ce acesta din urmă l-a acuzat că ar ataca justiţia. “Succes anul acesta şi sunt convins că sunteţi alături de mine în bătălia cu regimul Băsescu”, le-a transmis Ponta miniştrilor prezenţi la Palatul Victoria. “Am văzut că nu a înţeles preşedintele– că m-aş bate cu justiţia – nu, mă bat cu el, cu cozile lui topor! Vă rog să aveţi curaj!”, a mai spus premierul.
Ce diferenta de limbaj intre declaratiile primului ministru si cele ale europarlamentarului Elmar Brok:
Daca domnul Ponta, a carui relatie cu statul de drept este bine cunoscuta, ma acuza acum pe mine pentru apelul pe care l-am facut cu privire la respectarea regulilor UE, reprosul sau se va intoarce impotriva sa. N-ar trebui sa trateze un vechi prieten al Romaniei in acest mod, asta in cazul in care nu foloseste aceasta ocazie pentru a atinge scopuri populiste si cu motivatii interne.
Cedric07/01/2014 at 13:06
1euro= 4,501 lei
Una din victoriile lui Ponta, nu? Pe asta nu si-o trece la catastiful realizarilor??
geo07/01/2014 at 13:18
Pina acum se temeau de romani…acum ii ia in brate:
http://ro.stiri.yahoo.com/rom%C3%A2nii-chiria%C5%9Fi-r%C3%A2vnit-pentru-mogulii-britanici-din-domeniul-090800543.html
ba chiar ne fac si publicitate si nu oriunde ci intr-unul dintre cele mai importante ziare:
https://witness.theguardian.com/assignment/5280f883e4b0b9c05d8a3396
brindusa frunza07/01/2014 at 13:36
Si acus’ trece anu’!
http://www.dailybusiness.ro/stiri-companii/adrian-nastase-sfarsit-de-cariera-pedeapsa-meritata-sau-dosar-politic-97154/
geo07/01/2014 at 14:22
Guvernul vrea sa aprobe un proiect de lege prin care va fi infiintat un Fond de dezvoltare a drumurilor, ca anexă la bugetul Companiei Naționale de Autostrăzi și Drumuri. Proiectul se afla pe ordinea de zi a sedintei Guvernului de marti. Initiatorul proiectul este Departamentul pentru Investiţii Străine şi Infrastructură (DPIIS) condus de Dan Sova. Potrivit documentului aflat in dezbatere publica pe site-ul Departamentului, Fondul va fi alimentat din amenzile incasate pentru neutilizarea rovinietei si dintr-o cotă de 5% din încasările aferente tarifului de utilizare a drumurilor publice.
Adica, toate veniturile stranse din amenzi si 5% din tot ce se strange din vanzarea de roviniete vor ajunge in “fondul de dezvoltare a drumurilor”.
Disperati ca nu le-a iesit pasienta cu taxa pe acciza sau cum mama ma-sii s-o numi incompetentii guvernanti mai inventeaza inca una…
Si asta in conditiile in care economia subterana a egalat ca valoare PIB-ul Bulgariei http://adevarul.ro/economie/stiri-economice/economia-gri-romaniei-pib-ul-bulgariei-1_52caef4ec7b855ff564259d4/index.html
Si daca prin absurd vor fi colectati banii penstu ce si-au propus poate constrtuiesc asa ceva: http://adevarul.ro/locale/suceava/suceava-zidul-mortii-capcana-1_52c98bd4c7b855ff563bbfaf/index.html
Sau daca vor cosntrui asa ceva sa se dea ei si cei care i-au votat si pus acolo, cu masinile in el, nu nevinovatii…
geo07/01/2014 at 14:25
http://110.imagebam.com/download/jYVFrFn-FGXiDs0MS5KRLw/29951/299507277/basescu.jpg
geo07/01/2014 at 14:32
I-a trebuit cammult sa riposteze…insa si cind a ripostat a dat-o in strachini:
„În primul rând este bine să ştiţi că nu sunt garduri, că este un traseu turistic Eu mă duc şi vizitez şi şosele în lucru pe care dumneavoastră nu puteţi să mergeţi. Toată discuţia a fost o prostie demagogică de sfârşit de an”, a fost explicaţia premierului pentru fotografia de la final de an postată pe Facebook în care apare la cetatea Sarmizegetusa deşi situl este închis în această perioadă a anului.
Toată discuţia a fost o prostie demagogică de sfârşit de an – asta e explicatia…31decembrie 2013, daca nu ma insel, a fost decretata de insusi dumnealui ca zi nelucratoare…
http://www.evz.ro/detalii/stiri/ponta-a-demonstrat-la-sarmizegetusa-ce-slugi-are-in-jandarmeria-romana-1075285.html
tiberiu200907/01/2014 at 14:36
Cine ar putea prelua rolul pe care l-au avut procurorii (in special cei de la DNA) in gasirea probelor care au permis judecatorilor sa aplice sentintele din ultimul timp?
Pentru ca ,se pare , procurorii vor fi (probabil nu numai un an) sub calcai politic.
Ar putea o organizatie civila (privata) de detectivi si juristi sa incerce sa lupte cu mafia politica? Sau asa ceva se poate doar in filmele americane?
theophyle07/01/2014 at 15:15
Multumesc tiberiu2009
Cedric07/01/2014 at 14:40
Se pare ca CSM reactioneaza destul de rapid:
http://www.mediafax.ro/social/csm-analizeaza-daca-sesizeaza-inspectia-judiciara-in-cazul-declaratiilor-lui-ponta-despre-condamnarea-lui-nastase-11861758
In articol , am citit declaratiile lui Ponta la Romania tv. Ar trebui pedepsit exemplar pentru asta, dar cine sa o faca?
theophyle07/01/2014 at 14:42
fara sa ne bucuram prea mult Cedric, s-ar putea ca aceasta inspectie judiciara sa controleze si decursul procesului si “validitatea” verdictului dat de 5 judecatori supremi. 🙁
tiberiu200907/01/2014 at 14:59
Verdictul nu cred ca mai pot sa il schimbe. Dar pot sa ii sanctioneze pe acei judecatori? Si astfel sa instituie un climat de frica?
Cedric07/01/2014 at 15:00
Crezi?? Au acest drept? Ar iesi un scandal international (“eu, parerea mea” , vorba lui nea Nicu Vacaroiu)
theophyle07/01/2014 at 15:02
nu cred, dar banditul de Iancu fost “avocat a poporului” din partea PDL spunea ieri la digi despre niste vicii de procedura, alt dalmatian fesenist!
geo07/01/2014 at 14:59
brindusa frunza07/01/2014 at 15:00
Nu inteleg de ce a stat “ascuns” atat timp in SUA, daca omul este nevinovat!
geo07/01/2014 at 16:08
urmeaza recursul…si la cite dosare are e greu de crezut ca scapa…la fel si bradisteanu in recurs…asta are doar un dosar…
geo07/01/2014 at 16:10
dadui o raita, asa, de curiozitate, pe site-urile varanice…soc si groaza…iar completul de 5 a devenit spaima lor: completul negru!!!
brindusa.frunza07/01/2014 at 21:56
s-ar putea sa scape! a facut munca voluntara! 🙂
mar07/01/2014 at 15:13
Oare ce manca asta dimi, pe ce se bazeza ? Juri ca a ajus oracolul din Delphi – Premierul Victor Ponta a spus marti, in deschiderea sedintei de Guvern, ca “ani de zile din cauza celor care ne-au condus am fost in genunchi in Europa si cred ca acum trebuie sa stam in picioare si sa stim exact care ne este locul, sa fim respectati, asa cum ii respectam pe toti”. Declaratiile premierului vin la scurt timp dupa ce partenerii occidentali au atras atentia guvernului si Parlamentului Romaniei pentru tentativele de modificare a Codului Fiscal si pentru proiectul de lege a amnistiei si gratierii.
http://www.hotnews.ro/stiri-politic-16360757-victor-ponta-ani-zile-din-cauza-celor-care-condus-fost-genunchi-europa-cred-acum-trebuie-stam-picioare.htm
theophyle07/01/2014 at 15:17
si-0 cauta cu lumanarea! El se crede Orban
geo07/01/2014 at 16:11
mda…si ei ce fac cu rmcg si chevron si gazprom si producatorii de energie verde…
Cetatean07/01/2014 at 15:17
BUna ziua si la multi ani tuturor celor care il au ca patron pe Sf. Prooroc Ioan! 🙂
(gazdei in special :lol:)
http://www.hotnews.ro/stiri-esential-16360779-cum-luat-contact-adrian-nastase-dna-scena-povestita-daniel-morar.htm
Va semnelez un articl super bun in care Daniel Morar arata ce inseamna sa percepi puterea simbolurilor si sa le dai cu tifla, opunandu-le alte simboluri:
” Sunt absolvent de la Cluj, de la Babeş–Bolyai, nu de la Bucureşti, deci nu l-am avut nici ca profesor, n-am avut nicio altă tangenţă cu dânsul.
D.T. Cum aţi interpretat solicitarea ca dumneavoastră să-l sunaţi pe Adrian Năstase, care era preşedintele Camerei Deputaţilor?
D.M Era o manieră de intimidare, de poziţionare, aş denumi-o mai corect. Eu sunt preşedintele Camerei Deputaţilor, tu eşti procurorul general al P.N.A. – funcţia aceea o deţineam atunci – prin urmare, trebuie să mă suni. Trebuie să-mi dai datele pe care le cer eu. Deci, era categoric o modalitate de subordonare simbolică, o poziţionare clară Din moment ce spunea: Tu sună-mă pe mine. Era o poziţionare clară, pe care n-am acceptat-o. Părea că avea exerciţiu în asta, adică nu părea ceva singular, ceva ce a încercat doar cu mine”.
PS Inspectia judiciara nu are ce controla pe fond la Completul de 5. Nu are nici competenta legala, nici tupeu.
Hai cu Fenechiu la parnaie, Doamne ajuta!
theophyle07/01/2014 at 15:22
Salut si multumesc pentru urarile tale,
tradatorul de Iancu vorbea ieri la Digi despre faptul ca trei judecatori din completul lui Nastase nu au numire prezidentiala
postare noua – Memoria din inimile noastre
« Între Olimpiada de la Soci şi Emiratul Caucazului
Ştiri Externe: 7 ianuarie 2014 / UE: expulzarea cetăţenilor care nu au loc de muncă, după 3 luni »

References: CSM 
 CSM 
 CSM 
 CSM 
 ICCJ 
 CSM